Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18, 4/20, 8/20, 2/21 i 3/21) Općinsko vijeće Općine Vladislavci na svojoj 10. sjednici održanoj 17. prosinca 2021. godine, donijelo je

**ODLUKU**

**o dopunama Programa**

**poticanja uređenja naselja i demografske obnove na području Općine Vladislavci**

**za razdoblje od 2017. do 2022. godine**

**Članak 1.**

Program poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik“ Općine Vladislavci br. 6/17, 2/18 , 4/18, 11/18, 4/19, 7/19, 4/20, 8/20, 10/20, 1/21 i 2//21), dopunjuje se prema odredbama ove Odluke.

**Članak 2.**

U članku 7. Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik“ Općine Vladislavci br. 6/17, 2/18 , 4/18, 11/18, 4/19, 7/19, 4/20, 8/20, 10/20, 1/21 i 2//21) iza Mjere 21. dodaje se nova Mjera 22. koja glasi:

**MJERA 22.:** **POTPORE MLADIM OBITELJIMA S PODRUČJA OPĆINE VLADISLAVCI ZA TROŠKOVE MEDICINSKI POTPOMOGNUTE OPLODNJE**

**Prihvatljivi korisnici:**

 Bračni i izvanbračni drugovi s područja Općine Vladislavci suočeni s problemom neplodnosti.

**Iznos potpore:**

 Potpore za financiranje troškova medicinski potpomognute oplodnje u iznosu do 80% prihvatljivih troškova, a najviše do 10.000,00 kuna po jednom postupku medicinski potpomognute oplodnje

**Način provedbe:**

Sufinanciranje se provodi na način da se sredstva isplaćuju prihvatljivim korisnicima uz predočenje dokaza o plaćanju troškova medicinski potpomognute oplodnje uz ostalu dokumentaciju koja će se propisati Pravilnikom.

**Članak 3.**

U članku 9. stavak 1. iza teksta Mjere 3. Izgradnja novih stambenih objekata i kupovina stambenih objekata na području Općine Vladislavci, briše se točka te dodaju riječi:

„ i Mjere 22. Potpore mladim obiteljima s područja Općine Vladislavci za troškove medicinski potpomognute oplodnje.“

**Članak 4.**

U članku 12. na kraju rečenice briše se točka, stavlja zarez te se dodaje:

„osim za Mjeru 22. Potpore mladim obiteljima s područja Općine Vladislavci za troškove medicinski potpomognute oplodnje za koje korisnici mogu ostvariti potporu više puta tijekom kalendarske godine, odnosno do utroška osiguranih sredstava.“

**Članak 5.**

Ostale odredbe Program poticanja uređenja naselja i demografske obnove na području Općine Vladislavci za razdoblje od 2017. do 2022. godine („Službeni glasnik“ Općine Vladislavci br. 6/17, 2/18 , 4/18, 11/18, 4/19, 7/19, 4/20, 8/20, 10/20, 1/21 i 2//21) ostaju neizmijenjene.

**Članak 6.**

Nalaže se Jedinstvenom upravnom odjelu Općine Vladislavci da izradi pročišćeni tekst Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine.

 **Članak 7.**

Ova Odluka objavit će se u „Službenom glasniku“ Općine Vladislavci a stupa na snagu 01. siječnja 2022. godine

KLASA: 550-01/17-01/02

URBROJ: 2158/07-01-21-29

Vladislavci, 17. prosinca 2021.

PREDSJEDNIK

OPĆINSKOG VIJEĆA

Krunoslav Morović